ai4bharat/Pralekha huggingface dataset:
પ્રધાનમંત્રીનું કાર્યાલય
પ્રધાનમંત્રીએ પશ્ચિમ બંગાળનાં જલપાઇગુડીની મુલાકાત લીધી
પ્રધાનમંત્રીએ રાષ્ટ્રીય રાજમાર્ગનાં ફાલાકાટા-સલસલાબારી સેક્શનને ચાર માર્ગીય કરવા માટે શિલાન્યાસ અને જલપાઇગુડીમાં કલકત્તા હાઈકોર્ટની સર્કિટ બેન્ચનું ઉદઘાટન કર્યું
પ્રધાનમંત્રી શ્રી નરેન્દ્ર મોદીએ આજે જલપાઇગુડીની મુલાકાત લીધી હતી. તેમણે એનએચ-31ડીનાં ફાલાકાટા-સલસલાબારીને ચાર માર્ગીય કરવા માટે શિલારોપણ કર્યું હતું તથા અહિં નવી હાઈકોર્ટ બેન્ચનું ઉદઘાટન કર્યું હતું.
ફાલાકાટા-સલસલાબારીનો 41.7 કિલોમીટરની લંબાઈ ધરાવતો પટ્ટો ઇસ્ટ-વેસ્ટ કોરિડોર છે, જેની કલ્પના નેશનલ હાઇવેઝ ડેવલપમેન્ટ પ્રોજેક્ટ નાં બીજા તબક્કામાં કરવામાં આવી હતી તથા આ પૂર્વોત્તર સાથેનાં જોડાણ માટેની આવશ્યક કડી છે. આ પ્રોજેક્ટ બિલ્ડ-ઓપરેટ-ટ્રાન્સફર  મોડમાં ડિઝાઇન, બિલ્ડ, ફાઇનાન્સ, ઓપરેટ અને ટ્રાન્સફર  પર 2.5 વર્ષમાં પૂર્ણ કરવામાં આવશે. આ પ્રોજેક્ટ સાલસલાબારી અને અલીપુરદુઆરથી સિલિગુડ્ડી વચ્ચેનાં અંતરમાં આશરે 50 કિમીનો ઘટાડો કરશે.
જલપાઇગુડીમાં કોલકાતા હાઈકોર્ટની સર્કિટ બેંચ ઉત્તર બંગાળમાં દાર્જીલિંગ, જલપાઇગુડી, કલીમપોંગ અને કૂચબિહારનાં લોકોને ઝડપી ન્યાય પ્રદાન કરશે. આ ચાર જિલ્લાઓનાં રહેવાસીઓ હવે 600 કિમીનું અંતર કાપીને કોલકાતા હાઈકોર્ટ નહીં જવું પડે, તેના બદલે માત્ર 100 કિલોમીટરથી ઓછા અંતરમાં તેઓ આ બેન્ચ સુધી પહોંચી શકશે.
J.Khunt/RP
(Visitor Counter : 112
સૂક્ષ્મ, લઘુ અને મધ્યમ ઉદ્યોગ મંત્રાલય
NSIC- MSME મંત્રાલયે 'એન્ટરપ્રાઇઝ ઇન્ડિયા-મેગા જોબ ફેર'નું આયોજન કર્યુ
30થી વધુ સહભાગી કંપનીઓ કુશળ કાર્યબળ પ્રદાન કરે છે
સૂક્ષ્મ, લઘુ અને મધ્યમ ઉદ્યોગો  મંત્રાલયના સચિવ શ્રી બી.બી. SWEN એ આજે NTSC  ખાતે 'મેગા જોબ ફેર' અને MSME માટે નવી પરીક્ષણ સુવિધાનું ઉદ્ઘાટન કર્યું.
'મેગા જોબ ફેર'નો મુખ્ય ઉદ્દેશ્ય કેન્દ્ર દ્વારા સંચાલિત વિવિધ અભ્યાસક્રમોમાંથી પાસ આઉટ થયેલા વિદ્યાર્થીઓને રોજગારીની તકો પૂરી પાડવાનો છે. એલજી ઈલેક્ટ્રોનિક્સ, મુંજાલ શોવા , જેબીએમ ગ્રુપ, મેક્સોપ, એસપીએમ ઓટો કોમ્પ સહિતની 30થી વધુ કંપનીઓ વિવિધ જોબ ઓફર સાથે હાજર રહી હતી.
ઉદ્ઘાટન કાર્યક્રમને સંબોધતા MSME સચિવ શ્રી બી.બી. સ્વૈને રોગચાળા પછીના સમયગાળામાં કેન્દ્રના તાલીમાર્થીઓની રોજગારી માટે 'એન્ટરપ્રાઈઝ ઈન્ડિયા મેગા જોબ'નું આયોજન કરવા બદલ દરેકને, ખાસ કરીને NSIC-NTSC ઓખલા ટીમને અભિનંદન આપ્યા હતા. આ પ્રસંગે બોલતા, તેમણે કૌશલ્ય વિકાસ માટે ઉદ્યોગ કેન્દ્રિત અને માંગ લક્ષી તાલીમ પર ભાર મૂક્યો અને NSIC ટેકનિકલ સર્વિસ સેન્ટર ઓખલા ખાતે નવી HDPE પાઇપ ટેસ્ટિંગ સુવિધાના લાભોની પ્રશંસા કરી.
MSME મંત્રાલયના અધિક સચિવ અને વિકાસ કમિશનર શ્રી શૈલેષ કુમાર સિંઘે જણાવ્યું હતું કે આ જોબ ફેર કેન્દ્રના તાલીમાર્થીઓને કેમ્પસ પ્લેસમેન્ટ દ્વારા તેમના રોજગારમાં મદદરૂપ થશે.
શ્રીમતી અલકા અરોરા, સીએમડી, NSICએ તેમના સ્વાગત પ્રવચનમાં જણાવ્યું હતું કે NSIC ટેકનિકલ સેન્ટરનો ઉદ્દેશ્ય યુવાનોને માંગ કેન્દ્રિત તાલીમ પ્રદાન કરવાનો છે અને તેમને ભાવિ તકો માટે બજાર તૈયાર કરવાનો છે. આ મેગા જોબ ફેર એ NSIC દ્વારા મહામારી પછીના સમયગાળામાં આયોજિત પ્રથમ ઑફલાઇન જોબ ફેર છે જે કેન્દ્રના તાલીમાર્થીઓને કેમ્પસ પ્લેસમેન્ટ દ્વારા રોજગારમાં મદદ કરે છે.
NSIC સેન્ટર ઉદ્યોગ માટે કુશળ માનવબળની જરૂરિયાતને પહોંચી વળવા સમયાંતરે નોકરી મેળાઓનું આયોજન કરે છે. છેલ્લા 6-7 વર્ષોમાં કેન્દ્રએ 70,000થી વધુ તાલીમાર્થીઓને તાલીમ આપી છે અને તેમાંથી ઘણા કેમ્પસ પ્લેસમેન્ટ દ્વારા વિવિધ ઉદ્યોગોમાં સફળતાપૂર્વક કામ કરી રહ્યા છે.
SD/GP/JD
(Visitor Counter : 151
પ્રધાનમંત્રીનું કાર્યાલય
પ્રધાનમંત્રીએ લોકોને હનુમાન જયંતી પર શુભેચ્છા પાઠવી
પ્રધાનમંત્રી શ્રી નરેન્દ્ર મોદીએ હનુમાન જયંતીના પાવન અવસર પર લોકોને શુભેચ્છા પાઠવી હતી.
પ્રધાનમંત્રી એ કહ્યું કે, “હનુમાન જયંતીના પાવન અવસર પર દેશવાસિઓને હાર્દિક શુભકામનાઓ. ભક્તિ, શક્તિ, સમર્પણ અને અનુશાસનના પ્રતિક પવનપુત્રનું જીવન આપણને બધી સમસ્યાઓનો સામનો કરવા અને તેને દૂર કરવાની પ્રેરણા આપે છે.”
GP/RP
(
આંકડાશાસ્ત્ર અને કાર્યક્રમ અમલીકરણ મંત્રાલય
MoSPIની પ્રાદેશિક કચેરીઓ/કેન્દ્રો દ્વારા સ્વચ્છતા પખવાડાનું આયોજન
ડેટા પ્રોસેસિંગ સેન્ટર અમદાવાદ દ્વારા સ્વચ્છ ભારત અભિયાન અંતર્ગત રેલીનું આયોજન
ભારત સરકારનું આંકડાશાસ્ત્ર અને કાર્યક્રમ અમલીકરણ મંત્રાલય  તેની પ્રાદેશિક કચેરીઓ/કેન્દ્રો મારફતે સમગ્ર દેશમાં 01.07.2023 થી 15.07.2023 દરમિયાન સ્વચ્છતા પખવાડાનું આયોજન કરી રહયું છે. MoSPIના નેશનલ સેમ્પલ સર્વે ઓફિસ  હેઠળના ડેટા પ્રોસેસિંગ કેન્દ્ર, અમદાવાદે આ સ્વચ્છતા પખવાડિયા દરમિયાન વિવિધ પ્રવૃત્તિઓ હાથ ધરવાનું આયોજન કર્યું છે.
ડેટા પ્રોસેસિંગ સેન્ટર અમદાવાદ દ્વારા સ્વચ્છ ભારત અભિયાન અંતર્ગત 06.07.2023ના રોજ સવારે 10.00 થી 10.30 દરમિયાન લીલામણી કોર્પોરેટ હાઇટ્સ, બીઆરટીએસ રોડ, વાડજ, અમદાવાદ-380013થી નવા વાડજ હિંદી શાળા નંબર-1, વ્યાસવાડી, નવા વાડજ, અમદાવાદ-380014  સુધી એક રેલીનું આયોજન કરવામાં આવ્યું છે. ઉપરોક્ત સમય દરમિયાન કચેરીના અંદાજે 50 જેટલા અધિકારીઓ/કર્મચારીઓ સ્વચ્છતા સંબંધી ધ્યેયવાક્યો અને બેનરો સાથે સ્વચ્છતા અંગે જનજાગૃતિ ફેલાવતાં રેલીમાં જોડાશે અને ગંતવ્ય સ્થાન સુધી પગપાળા જશે.
આયોજક દ્વારા સંસ્થાનો પરિચય આપવામાં આવશે તથા સ્વચ્છતા અભિયાનના હેતુ વિશે સંક્ષિપ્તમાં સમજાવવામાં આવશે તેમજ શાળા પરિસરમાં સ્વચ્છતા અભિયાન કરવાની સાથે-સાથે વૃક્ષારોપણ તથા અમદાવાદ મ્યુનિસિપલ કોર્પોરેશનના નાયબ આરોગ્ય અધિકારી દ્વારા શાળાના ધોરણ-8 ના વિદ્યાર્થીઓને જાહેર જીવનમાં સ્વચ્છતાના મહત્વ પર માર્ગદર્શન આપવામાં આવશે.
YP/GP/JD
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(Visitor Counter : 74
પ્રધાનમંત્રીનું કાર્યાલય
નશીલી દવાઓના દુરુપયોગ અને ગેરકાયદે તસ્કરી વિરુદ્ધ આંતરરાષ્ટ્રીય દિવસ પર પ્રધાનમંત્રીનો સંદેશ
નશીલી દવાઓના દુરઉપયોગ અને ગેરકાયદે તસ્કરીના વિરોધમાં આંતરરાષ્ટ્રીય દિવસના અવસર પર આજે હું એ બધા લોકોનું અભિવાદન કરું છું જે આપણા સમાજમાંથી નશીલા પદાર્થોના ખતરાને ખતમ કરવા માટે ભૂમિગત રીતે કાર્ય કરે છે. જીવનને બચાવવા માટે કરવામાં આવેલ આવો દરેક પ્રયાસ મહત્વપૂર્ણ છે. આખરે તો નશો પોતાની સાથે અંધકાર, વિનાશ અને બરબાદી લઈને આવે છે.
આવો આપણે #ShareFactsOnDruga ના પ્રત્યે આપણી પ્રતિબધ્ધતાનું પુનરાવર્તન કરીએ અને નશીલા પદાર્થોથી મુક્ત ભારત પ્રત્યે આપણો દ્રષ્ટિકોણ ને સાકાર કરીએ. યાદ રાખો - વ્યસન ના તો સારું હોય છે અને ના તો એ કોઈ પ્રતિષ્ઠાની વાત છે. એક જૂના #MannKiBaat એપિસોડની વાત કરુ છું જેમાં નશીલા પદાર્થોના જોખમને કાબુમાં કરવાના ઘણા ઉપાયોનો સમાવેશ થયો હતો.
SD/GP/JD
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(
વિદ્યુત મંત્રાલય
‘સૌભાગ્ય’ યોજના પર ‘લઘુ ફિલ્મ’ સ્પર્ધા
નવી દિલ્હી, 12-01-2018
માર્ચ 2019 સુધીમાં ગ્રામ્ય અને શહેરનાં દુર્ગમ વિસ્તારો સુધી ઘરે - ઘરે ઘરેલુ વીજળી પહોંચાડવાનાં ઉદ્દેશથી ભારત સરકાર દ્વારા પ્રધાનમંત્રી હર ઘર સહજ બીજલી યોજના  શરૂ કરવામાં આવી છે.
ઊર્જા મંત્રાલય અંતર્ગત કાર્યરત નવરત્ન કંપની ગ્રામ્ય વિદ્યુતિકરણ નિગમ , દ્વારા સૌભાગ્ય યોજનાની લોક જાગૃતિ માટે અને સામાન્ય લોકોને આ કાર્યક્રમનાં એમ્બેસેડર તરીકે સામેલ કરવાનાં હેતુથી લઘુ ફિલ્મ બનાવવાની એક સ્પર્ધાનું આયોજન કરવામાં આવ્યું છે. આપની કૃતિ 10મી જાન્યુઆરી, 2018 થી જમા કરાવી શકાય છે અને જમા કરાવવાની છેલ્લી તારીખ 31મી જાન્યુઆરી, 2018 છે.
લઘુ ફિલ્મ/વીડિયોની શ્રેણી આ મુજબ છે
- રાષ્ટ્ર નિર્માણમાં વિદ્યુતિકરણની ભૂમિકા
- મહિલા સશક્તિકરણ પર વિદ્યુતિકરણની અસરની વાસ્તવિક કથા
- ઉદ્યોગસાહસિકતા પર વિદ્યુતિકરણની અસરની વાસ્તવિક કથા
- સ્વાસ્થ્ય સેવા સુધાર પર વિદ્યુતિકરણની અસરની વાસ્તવિક કથા
- શિક્ષણ સુધાર પર વિદ્યુતિકરણની અસરની વાસ્તવિક કથા
- કૃષિ માટે વિદ્યુતિકરણની અસરની વાસ્તવિક કથા
વીડિયોની લંબાઇ વધુમાં વધુ 3 મીનિટ હોવી જોઇએ અને આ વીડિયોને www.saubhagya.gov.in પર અપલોડ કરવાનો રહેશે. આ વીડિયોને ગુગલ ડ્રાઇવ/માઇક્રોસ્ફ્ટ વન ડ્રાઇવ અથવા ડ્રોપ બોક્સ વડે શેર કરી શકાશે અને તેની લીંક પ્રવિષ્ટિ ફોર્મમાં દર્શાવવાની રહેશે. આરઈસી સૌભાગ્ય યોજનાની જાહેરાતોમાં આ વીડીયોનો વિવિધ પ્લેટફોર્મ પર ઉપયોગ કરી શકે છે. વધુ નિયમો અને શરતો સહિતની વધુ માહિતી www.saubhagya.gov.in પરથી મેળવી શકાશે.
J.Khunt/GP
(Visitor Counter : 228
સ્વાસ્થ્ય અને પરિવાર કલ્યાણ મંત્રાલય
કોવિડ-19 અપડેટ
રાષ્ટ્રવ્યાપી રસીકરણ અભિયાન અંતર્ગત અત્યાર સુધી 161.92 કરોડ લોકોને રસી આપવામાં આવી
ભારતમાં સક્રિય કેસનું ભારણ 21,87,205 થયું
સક્રિય કેસનું ભારણ હાલમાં 5.57% છે
સાજા થવાનો દર હાલમાં 93.18% નોંધાયો
છેલ્લા 24 કલાકમાં 2,59,168 દર્દીઓ સાજા થયા, કુલ વધીને 3,65,60,650 દર્દીઓ સાજા થયા
છેલ્લા 24 કલાકમાં ભારતમાં 3,33,533 નવા કેસ નોંધાયા
દૈનિક પોઝિટિવીટી દર 17.78% પહોંચ્યો
સાપ્તાહિક પોઝિટિવીટી દર હાલમાં 16.87% છે
કુલ 71.55 કરોડ પરીક્ષણો કરવામાં આવ્યા, છેલ્લા ચોવિસ કલાકમાં 18,75,533 ટેસ્ટ કરાયા
SD/GP/NP
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(Visitor Counter : 136
સ્વાસ્થ્ય અને પરિવાર કલ્યાણ મંત્રાલય
2 થી 18 વર્ષના વયજૂથમાં કોવેક્સિનની બીજી / ત્રીજી ક્લિનિકલ ટ્રાયલને ડીસીજીઆઇની મંજૂરી
મેસર્સ ભારત બાયોટેક 525 તંદુરસ્ત સ્વયંસેવકોમાં પરીક્ષણ હાથ ધરશે
દેશના રાષ્ટ્રીય નિયામક ડ્રગ્સ કન્ટ્રૉલર જનરલ ઑફ ઈન્ડિયા એ કાળજીપૂર્વકની ચકાસણી બાદ વિષય નિષ્ણાત સમિતિ ની ભલામણ સ્વીકારીને 2 થી 18 વર્ષના વયજૂથમાં કોવેક્સિન ના બીજા/ત્રીજા તબક્કાના નિદાનને લગતા પરીક્ષણને હાથ ધરવા માટે એના ઉત્પાદક ભારત બાયોટેકને 12.05.2021ના રોજ પરવાનગી આપી છે.
મેસર્સ ભારત બાયોટેક ઇન્ટરનેશનલ લિમિટેડ, હૈદ્રાબાદ એ 2 થી 18 વર્ષના વયજૂથમાં કોવેક્સિનના બીજા/ત્રીજા તબક્કાના ક્લિનિકલ પરીક્ષણ હાથ ધરવા માટે દરખાસ્ત કરી હતી. આ પરીક્ષણ 525 તંદુરસ્ત સ્વયંસેવકોમાં હાથ ધરાશે.
પરીક્ષણમાં 0 દિવસ અને 28 દિવસે બે ડૉઝમાં ઇન્ટ્રામસ્ક્લ્યુઅલર રૂટ  રસી આપવામાં આવશે.
ઝડપી નિયમન પ્રતિસાદ તરીકે આ દરખાસ્ત પર 11મી મે, 2021ના રોજ સબ્જેક્ટ એક્સપર્ટ કમિટિ  એ વિચારણા કરી હતી. વિગતે વિચારણા બાદ આ સમિતિએ અમુક શરતોને આધીન સૂચિત બીજા/ત્રીજા તબક્કાના ક્લિનિકલ પરીક્ષણ માટે પરવાનગી આપવાની ભલામણ કરી હતી.
SD/GP
(
સંચાર અને સુચના પ્રૌદ્યોગિકી મંત્રાલય
સુકન્યા સમૃદ્ધિ યોજના; દીકરીઓ માટેની ખાસ યોજના
સુકન્યા સમૃદ્ધિ યોજના હેઠળ 'મારી દીકરી સમૃદ્ધ દીકરી' અભિયાનનો શુભારંભ શ્રી દેવુસિંહ ચૌહાણ, સંચાર રાજ્યમંત્રીશ્રી દ્વારા 16-06-2022ના રોજ સીલવાસા ખાતે કરવામાં આવ્યો હતો. આ યોજના પ્રધાનમંત્રી શ્રી નરેન્દ્ર મોદીજીની દૂરંદેશી છે, જેઓ દીકરીઓના આર્થિક સશક્તીકરણ માટે પ્રતિબદ્ધ છે. આ અનોખી યોજના લાખો કન્યાઓને ખૂબ જ નજીવી કિંમતે સામાજિક સુરક્ષા પૂરી પાડવાની દિશામાં એક નવીન પહેલ છે. તારીખ 01-08-2022 સુધીમાં, ગુજરાતની વિવિધ પોસ્ટ ઓફિસોમાં કુલ 11.09 લાખ સુકન્યા સમૃદ્ધિ એકાઉન્ટ્સ ખોલાવેલ છે જેમાંથી 2.33 લાખ સુકન્યા સમૃદ્ધિ ખાતા ચાલુ નાણાકીય વર્ષ 2022-23 દરમિયાન ખોલવામાં આવ્યા છે.
સુકન્યા સમૃદ્ધિ ખાતું બાળકીના જન્મથી લઈને 10 વર્ષની થાય ત્યાં સુધી કોઈપણ સમયે તેના નામે ઓછામાં ઓછી રૂ.250/-ની ડિપોઝિટ સાથે ખોલી શકાય છે અને ત્યારબાદ રૂ.50/-ના ગુણાંકમાં કોઈપણ રકમ જમા કરી શકાય છે. વધુમાં વધુ એક નાણાકીય વર્ષમાં રૂ.1,50,000 જમા કરાવી શકાય છે. આવકવેરા કાયદાની કલમ 80C હેઠળ કર લાભ ઉપલબ્ધ છે. વધુ માહિતી અથવા સુકન્યા સમૃદ્ધિ ખાતું ખોલવા માટે તમારી નજીકની પોસ્ટ ઓફિસનો સંપર્ક કરો.
SD/GP/JD
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(Visitor Counter : 239
પ્રધાનમંત્રીનું કાર્યાલય
પ્રધાનમંત્રીએ નવરાત્રિ દરમિયાન મા સ્કંદમાતાના આશીર્વાદ લીધા
પ્રધાનમંત્રી શ્રી નરેન્દ્ર મોદીએ નવરાત્રિના પાંચમા દિવસે ભક્તો માટે મા સ્કંદમાતાના આશીર્વાદ માગ્યા છે અને દેવીની પ્રાર્થના નો પાઠ કર્યો છે.
પ્રધાનમંત્રીએ ટ્વીટ કર્યું;
"नमामि स्कन्दमातरं स्कन्धधारिणीम्।
समग्रतत्त्वसागरामपारपारगहराम्॥
નવરાત્રિના પાંચમા દિવસે દેવી સ્કંદમાતાની પૂજા કરવાનો નિયમ છે. મા સ્કંદમાતા દરેકના જીવનમાં નવી ઊર્જાનો સંચાર કરે. દેશવાસીઓ વતી તેમને પ્રણામ!"
YP/GP/NP
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(
મંત્રીમંડળ
મંત્રીમંડળે ભારત અને કેનેડા વચ્ચે વિજ્ઞાન અને પ્રોદ્યૌગિકી ક્ષેત્રમાં સહયોગ માટેના સમજુતી કરારને મંજુરી આપી
પ્રધાનમંત્રી નરેન્દ્ર મોદીની અધ્યક્ષતામાં કેન્દ્રીય મંત્રીમંડળે વિજ્ઞાન અને પ્રોદ્યૌગિકી ક્ષેત્રે કેનેડા સાથેના સહયોગ માટેના સમજુતી કરાર ને મંજુરી આપી દીધી છે. આ સમજુતી કરાર એક માળખાગત રચના પૂરી પાડશે તેમજ ભારત અને કેનેડાની રીસર્ચ અને ડેવલપમેન્ટ તથા શિક્ષણ સંસ્થાઓ વચ્ચે વૈજ્ઞાનિક સહયોગનું નિર્માણ કરવામાં સહાયભૂત બનશે.
મુખ્ય વિશેષતાઓ:
- વિજ્ઞાન અને પ્રોદ્યૌગિકી મંત્રાલય દ્વારા કેનેડાના પ્રાકૃતિક વિજ્ઞાન અને એન્જીનીયરીંગ અનુસંધાન પરિષદ સાથે કરવામાં આવેલા સમજુતી કરાર અંતર્ગત ભારત અને કેનેડા વચ્ચે અનુસંધાન અને વિકાસમાં સહયોગ માટેનું એક નવીન મોડલ અમલમાં મુકવામાં આવશે.
- આ એમઓયુ હેઠળ ભારત અને કેનેડાની બહુશાખાકીય સંશોધન ભાગીદારીને પ્રોત્સાહન આપવા માટે ઇન્ડિયા- કેનેડા સેન્ટર ફોર ઇનોવેટીવ મલ્ટીડિસીપ્લીનરી પાર્ટનરશીપ થી એક્સિલરેટ કમ્યુનીટી ટ્રાન્સફોર્મેશન એન્ડ સસ્ટેઇનેબીલીટી  કાર્યક્રમને સમર્થન આપવામાં આવશે.
- રીસર્ચ એન્ડ ડેવલપમેન્ટ પ્રોજેક્ટ્સ વિજ્ઞાન અને પ્રોદ્યૌગિકીના ઉપયોગ દ્વારા વિકલ્પો પુરા પાડીને સામાજિક પરિવર્તનને ગતિશીલ બનાવવા ઉપર કેન્દ્રિત હશે.
- તેમાં ભાગ લેનારાઓમાં ભારત અને કેનેડાની વૈજ્ઞાનિક સંસ્થાઓ, શિક્ષણ સંસ્થાઓ અને રીસર્ચ એન્ડ ડેવલપમેન્ટ લેબોરેટરીના શોધકર્તાઓનો સમાવેશ કરવામાં આવશે.
- પારસ્પરિક સહયોગ માટે નક્કી કરવામાં આવેલા ક્ષેત્રોમાં સુરક્ષિત અને સંતુલિત માળખાગત બાંધકામ અને સંકલિત જળ વ્યવસ્થાપનનો સમાવેશ થાય છે.
- તે ભારત અને કેનેડા વચ્ચે સંસ્થાગત માળખાનો વિકાસ કરવામાં મદદ કરશે તેમજ બંને દેશોની વૈજ્ઞાનિક સંસ્થાનો, વૈજ્ઞાનિકો અને વિશેષજ્ઞો વચ્ચે સેતુ નિર્માણ કરવામાં સહાય કરશે.
પૂર્વભૂમિકા:
નવેમ્બર 2005માં ભારત અને કેનેડા વચ્ચે વિજ્ઞાન અને પ્રોદ્યૌગિકી સહભાગિતા માટે કરવામાં આવેલી આંતર-રાજકીય સંધિના પગલે આ સમજુતી કરાર કરવામાં આવ્યા હતા.
NP/J.Khunt/GP/RP
(Visitor Counter : 122
આર્થિક બાબતો પર મંત્રીમંડળીય સમિતિ
મંત્રીમંડળે રાજકોટ-કાનાલુસ રેલવે લાઇનને બમણી કરવાની મંજૂરી આપી
યોજનાની કુલ અંદાજિત કિંમત રૂ. 1,080.58 કરોડ હશે અને તેની વધેલી / પૂર્ણ કરવાની કિંમત રૂ. 1,168.13 કરોડ છે
લાઇનની બમણી કરવાની કુલ લંબાઈ 111.20 કિમી છે
વિભાગને બમણો કરવાથી ક્ષમતામાં વધારો થશે અને સિસ્ટમ પર વધુ પરિવહન શરુ કરી શકાશે, રાજકોટથી કાનાલુસ સુધી પ્રસ્તાવિત બમણું કરવાથી સૌરાષ્ટ્ર પ્રદેશનો સર્વાંગી વિકાસ થશે
માનનીય પ્રધાનમંત્રી શ્રી નરેન્દ્ર મોદીની અધ્યક્ષતામાં આર્થિક બાબતોની મંત્રીમંડળીય સમિતિએ રાજકોટ-કાનાલુસ રેલવે લાઇનને બમણી કરવાની મંજૂરી આપી છે. યોજનાની કુલ અંદાજિત કિંમત રૂ. 1,080.58 કરોડ હશે અને તેની વધેલી / પૂર્ણ કરવાની કિંમત રૂ. 1,168.13 કરોડ છે. લાઇનની બમણી કરવાની કુલ લંબાઈ 111.20 કિમી છે. આ યોજના ચાર વર્ષમાં પૂર્ણ થશે.
વિભાગ પર હાલના માલસામાનની અવરજવરમાં મુખ્યત્વે પીઓએલ, કોલસો, સિમેન્ટ, ખાતર અને અનાજનો સમાવેશ થાય છે. પ્રોજેક્ટ રૂટ ગોઠવણીમાંથી ખાનગી સાઈડિંગ સાથે સંકળાયેલા ઉદ્યોગોમાંથી નૂર પેદા થાય છે. રિલાયન્સ પેટ્રોલિયમ, એસ્સાર તેલ અને ટાટા કેમિકલ જેવા મોટા ઉદ્યોગો દ્વારા ભવિષ્યમાં નોંધપાત્ર માલસામાનની અવરજવરનો અંદાજ છે. રાજકોટ - કાનાલુસ વચ્ચેનો સિંગલ લાઇન BG સેક્શન વધારે સંતૃપ્ત થઇ ગયો છે અને ઓપરેશનલ કામકાજને સરળ બનાવવા માટે વધારાની સમાંતર બીજી લાઇનની જરૂર છે. પેસેન્જર/મેલ એક્સપ્રેસ ટ્રેનોની 30 જોડી આ સેક્શન પર ચાલે છે અને જાળવણી બ્લોક સાથે હાલની લાઇન ક્ષમતાનો ઉપયોગ 157.5% સુધી છે. બમણી થયા પછી માલ અને પેસેન્જર ટ્રાફિક બંનેની અટકાયતમાં નોંધપાત્ર ઘટાડો થશે. વિભાગને બમણો કરવાથી ક્ષમતામાં વધારો થશે અને સિસ્ટમ પર વધુ પરિવહન શરુ કરી શકાશે. રાજકોટથી કાનાલુસ સુધી પ્રસ્તાવિત બમણું કરવાથી સૌરાષ્ટ્ર પ્રદેશનો સર્વાંગી વિકાસ થશે.
SD/GP/BT
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(
પ્રધાનમંત્રીનું કાર્યાલય
પ્રધાનમંત્રીએ ઓસ્કાર જીતવા બદલ ‘ધ એલિફન્ટ વ્હીસ્પરર્સ’ની સમગ્ર ટીમને અભિનંદન પાઠવ્યા
પ્રધાનમંત્રી શ્રી નરેન્દ્ર મોદીએ દસ્તાવેજી ફિલ્મ નિર્માતા, કાર્તિકી ગોન્સાલ્વિસ, ફિલ્મ નિર્માતા, ગુનીત મોંગા અને ‘ધ એલિફન્ટ વ્હીસ્પરર્સ’ની સમગ્ર ટીમને શ્રેષ્ઠ ડોક્યુમેન્ટરી શોર્ટ ફિલ્મ માટે ઓસ્કાર જીતવા બદલ અભિનંદન પાઠવ્યા છે.
અકાદમીના ટ્વીટના જવાબમાં પ્રધાનમંત્રીએ ટ્વીટ કર્યું;
"આ સન્માન માટે @EarthSpectrum, @guneetm અને ‘The Elephant Whisperers’ની આખી ટીમને અભિનંદન. તેમનું કાર્ય ટકાઉ વિકાસ અને પ્રકૃતિ સાથે સુમેળમાં રહેવાના મહત્વને અદ્ભુત રીતે દર્શાવે છે. #Oscars "
YP/GP/NP
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(
સ્વાસ્થ્ય અને પરિવાર કલ્યાણ મંત્રાલય
ભારતનું સંચિત કોવિડ-19 રસીકરણ કવરેજ લગભગ 170.21કરોડને પાર
છેલ્લા ચોવીસ કલાકમાં 55.78 લાખ ડોઝ આપવામાં આવ્યા
સાજા થવાનો દર હાલમાં 96.46%
છેલ્લા 24 કલાકમાં 67,597 દૈનિક નવા કેસ નોંધાયા
ભારતમાં સક્રિય કેસનું ભારણ 9,94,891
સાપ્તાહિક પોઝિટિવિટી દર 8.30%
છેલ્લા 24 કલાકમાં 55.78 લાખ  રસી ડોઝના વહીવટ સાથે, ભારતનું કોવિડ -19 રસીકરણ કવરેજ 170.21 કરોડ ના સીમાચિહ્ન આંકને વટાવી ગયું છે.
જે 1,88,18,564 સત્રો દ્વારા પ્રાપ્ત થયું છે. આજે સવારે 7 વાગ્યાના કામચલાઉ ડેટા મુજબ સંચિત આંકડાની માહિતીમાં નીચેની બાબતોનો સમાવેશ થાય છેઃ
|
|
સંચિત વેક્સિન ડોઝ કવરેજ
|
|
HCWs
|
|
પ્રથમ ડોઝ
|
|
1,03,98,100
|
|
બીજો ડોઝ
|
|
99,07,584
|
|
Precaution Dose
|
|
37,00,573
|
|
FLWs
|
|
પ્રથમ ડોઝ
|
|
1,84,02,343
|
|
બીજો ડોઝ
|
|
1,73,29,337
|
|
સાવચેતી ડોઝ
|
|
48,84,424
|
|
15-18 વર્ષ સુધીનું વય જૂથ
|
|
પ્રથમ ડોઝ
|
|
4,99,87,314
|
|
|
|
બીજો ડોઝ
|
|
75,90,456
|
|
18 થી 44 વર્ષ સુધીનું વય જૂથ
|
|
પ્રથમ ડોઝ
|
|
54,55,09,057
|
|
બીજો ડોઝ
|
|
41,79,67,945
|
|
45 થી 59 વર્ષ સુધીનું વય જૂથ
|
|
પ્રથમ ડોઝ
|
|
20,11,27,430
|
|
બીજો ડોઝ
|
|
17,44,55,783
|
|
60 વર્ષથી વધુ ઉંમરના લાભાર્થી
|
|
પ્રથમ ડોઝ
|
|
12,54,87,208
|
|
બીજો ડોઝ
|
|
10,86,83,344
|
|
સાવચેતી ડોઝ
|
|
67,41,717
|
|
સાવચેતી ડોઝ
|
|
1,53,26,714
|
|
કુલ
|
|
1,70,21,72,615
મહામારીની શરૂઆતથી આજદિન સુધીમાં કોવિડ-19ના કુલ પોઝિટીવ થયેલા કેસમાંથી 4,08,40,658 દર્દીઓ સાજા થઇ ગયા છે અને છેલ્લા 24 કલાકમાં વધુ 1,80,456 દર્દીઓ સાજા થયા છે.
આના કારણે એકંદરે સાજા થવાનો દર 96.46% થયો છે.
છેલ્લા 24 કલાકમાં ભારતમાં દૈનિક 67,597 નવા કેસ નોંધાયા છે.
સક્રિય કેસનું ભારણ હાલમાં 9,94,891. હાલમાં સક્રિય કેસો દેશના કુલ પોઝિટિવ કેસોના 2.35% છે,
સમગ્ર દેશમાં દૈનિક ધોરણે પરીક્ષણોની ક્ષમતામાં સતત વધારો કરવામાં આવી રહ્યો છે અને છેલ્લા 24 કલાકમાં દેશમાં 13,46,534 કુલ પરીક્ષણો કરવામાં આવ્યા છે. ભારતમાં આજદિન સુધીમાં કુલ મળીને 74.29 કરોડથી વધારે  પરીક્ષણો કરવામાં આવ્યા છે.
એક તરફ, દેશમાં થતા પરીક્ષણોની સંખ્યામાં વધારો કરવામાં આવ્યો છે. સાપ્તાહિક પોઝિટીવિટી દર હાલમાં 8.30% છે, જ્યારે દૈનિક પોઝિટીવિટી દર આજે 5.02% નોંધાયો છે.
SD/GP/NP
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(Visitor Counter : 179
પ્રધાનમંત્રીનું કાર્યાલય
પ્રધાનમંત્રીએ જાણીતા લેખિકા અને ઓડિશાના મુખ્યમંત્રીની બહેન શ્રીમતી ગીતા મહેતાનાં નિધન પર શોક વ્યક્ત કર્યો
પ્રધાનમંત્રી શ્રી નરેન્દ્ર મોદીએ જાણીતા લેખિકા અને ઓડિશાના મુખ્યમંત્રી નવીન પટનાયકનાં બહેન શ્રીમતી ગીતા મહેતાના નિધન પર ઊંડો શોક વ્યક્ત કર્યો છે.
એક x પોસ્ટમાં, પ્રધાનમંત્રીએ કહ્યું;
“હું જાણીતા લેખિકા શ્રીમતી ગીતા મહેતાજીના નિધનથી દુઃખી છું. તેઓ એક બહુપક્ષીય વ્યક્તિત્વ હતાં, જે તેમની બુદ્ધિ અને લેખન તેમજ ફિલ્મ નિર્માણ પ્રત્યેના જુસ્સા માટે જાણીતાં હતાં. તેઓ પ્રકૃતિ અને જળ સંરક્ષણ પ્રત્યે પણ ઉત્સાહી હતાં. મારા વિચારો આ દુઃખની ઘડીમાં @Naveen_Odisha જી અને સમગ્ર પરિવાર સાથે છે. ઓમ શાંતિ.”
CB/GP/NP
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(
પ્રધાનમંત્રીનું કાર્યાલય
પ્રધાનમંત્રીએ ST સંગમમાં મહેમાનોના ઉષ્માભર્યા સ્વાગત માટે બાદલપરાના લોકોની પ્રશંસા કરી
પ્રધાનમંત્રી શ્રી નરેન્દ્ર મોદીએ સૌરાષ્ટ્ર તમિલ સંગમના મહેમાનોનું પરિવારની જેમ સ્વાગત કરવા બદલ બાદલપરા ગામ, સોમનાથના લોકોને બિરદાવ્યા છે.
એસટી સંગમમ દ્વારા કરવામાં આવેલા ટ્વીટના જવાબમાં પ્રધાનમંત્રીએ ટ્વીટ કર્યું:
"જોઈને આનંદ થયો. બાદલપરાના લોકોને અભિનંદન."
YP/GP/NP
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(
પ્રધાનમંત્રીનું કાર્યાલય
પ્રધાનમંત્રી શ્રીએ લોકોને ઈદ-ઉલ-ફિત્રની શુભેચ્છા પાઠવી
પ્રધાનમંત્રી શ્રી નરેન્દ્ર મોદીએ ઈદ-ઉલ-ફિત્રના શુભ અવસર પર લોકોને શુભેચ્છા પાઠવી છે.
પ્રધાનમંત્રી શ્રીએ ટ્વીટ કર્યું:
"ઈદ-ઉલ-ફિત્રની શુભકામનાઓ. આ શુભ અવસર આપણા સમાજમાં એકતા અને ભાઈચારાની ભાવનાને વધારશે. દરેક વ્યક્તિને સારા સ્વાસ્થ્ય અને સમૃદ્ધિ સાથે આશીર્વાદ મળે."
SD/GP/JD
(
પ્રધાનમંત્રીનું કાર્યાલય
પ્રધાનમંત્રીએ રોક્લોમાં વર્લ્ડ આર્ચરી યુથ ચેમ્પિયનશિપમાં ભારતીય ટુકડીને મેડલ જીતવા બદલ અભિનંદન આપ્યા
પ્રધાનમંત્રી શ્રી નરેન્દ્ર મોદીએ રોક્લોમાં વર્લ્ડ આર્ચરી યુથ ચેમ્પિયનશિપમાં 8 ગોલ્ડ સહિત 15 મેડલ જીતવા માટે ભારતીય ટુકડીને અભિનંદન પાઠવ્યા છે.
એક ટ્વિટમાં પ્રધાનમંત્રીએ કહ્યું;
"રોક્લોમાં વર્લ્ડ આર્ચરી યુથ ચેમ્પિયનશિપમાં ભારતીય ટુકડીએ 8 ગોલ્ડ સહિત 15 મેડલ જીતીને આપણને ગૌરવ અપાવ્યું છે. આપણી ટીમને અભિનંદન અને તેમના ભવિષ્યના પ્રયાસો માટે શુભેચ્છાઓ. આ સફળતા વધુ યુવાનોને તીરંદાજી કરવા અને તેમાં શ્રેષ્ઠતા મેળવવા માટે પ્રેરિત કરે. "
SD/GP/JD
(
મંત્રીમંડળ
મંત્રીમંડળ દ્વારા ભારત અને રશિયન ફેડરેશન વચ્ચે સ્ટીલ બનાવવા માટે વપરાતા કોકિંગ કોલસા અંગે સહકાર માટે સમજૂતી કરારને મંજૂરી આપવામાં આવી
માનનીય પ્રધાનમંત્રી શ્રી નરેન્દ્ર મોદીની અધ્યક્ષતામાં મળેલ મંત્રીમંડળની બેઠકમાં ભારતના પોલાદ મંત્રાલય અને રશિયન ફેડરેશનના ઉર્જા મંત્રાલય વચ્ચે સ્ટીલ બનાવવા માટે વપરાતા કોકિંગ કોલસા અંગે સહકાર માટે સમજૂતી  કરારને મંજૂરી આપવામાં આવી છે.
લાભો:
સમજૂતી કરારથી સમગ્ર સ્ટીલ ક્ષેત્રને તેમના ઇનપુટ ખર્ચમાં ઘટાડો કરીને લાભ થશે. આનાથી દેશમાં સ્ટીલની કિંમતમાં ઘટાડો થઈ શકે છે અને ઇક્વિટી અને સમાવિષ્ટતાને પ્રોત્સાહન મળી શકે છે.
સમજૂતી કરાર ભારત અને રશિયા વચ્ચે કોકિંગ કોલસા ક્ષેત્રમાં સહયોગ માટે એક સંસ્થાકીય પદ્ધતિ પ્રદાન કરશે.
સમજૂતી કરારના ઉદ્દેશો સ્ટીલ ક્ષેત્રે ભારત સરકાર અને રશિયાની સરકાર વચ્ચે સહકારને મજબૂત બનાવવાનો છે. સહકાર સાથે સંકળાયેલ પ્રવૃત્તિઓ કોકિંગ કોલસાના વિવિધ સ્ત્રોતને ધ્યાનમાં રાખીને કરવામાં આવે છે.
SD/GP/BT
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(
માર્ગ પરિવહન અને રાજમાર્ગ મંત્રાલય
માર્ગ અકસ્માત પીડિતો માટે કેશલેસ સારવાર
NHAI સુવર્ણ ચતુર્ભુજ ના દિલ્હી-મુંબઈ/મુંબઈ-ચેન્નઈ/ચેન્નઈ-કોલકાતા/કોલકાતા-આગ્રા અને આગરા-દિલ્હી કોરિડોર વચ્ચેના ઓળખાયેલા રાષ્ટ્રીય ધોરીમાર્ગ પર ડ્રાઇવરો, મુસાફરો, રાહદારીઓ/સાયકલ સવારો સહિત માર્ગ અકસ્માતનો ભોગ બનેલા લોકો માટે માર્ગ અકસ્માતને કારણે અને તેના કારણે થતી શારીરિક ઈજાની સારવાર માટે કેશલેસ સારવાર સુવિધાનું આયોજન કરી રહ્યું છે. આનાથી પીડિતોને હોસ્પિટલમાં દાખલ થવાના સમયથી અથવા જરૂરી સારવાર પૂરી પાડવાના સમયથી પહેલા 48 કલાક માટે તાત્કાલિક જરૂરિયાતોને, જે વહેલું થાય એ ધોરણે રૂ.30,000/- સુધીના ખર્ચ સુધી આવરી લેવામાં આવશે, જે કંટ્રોલ રૂમમાં નોંધાયા પ્રમણે એમ્બ્યુલન્સ અકસ્માત સ્થળ પર પહોંચવાના સમયથી શરૂ થાય છે.
બિડિંગ પ્રક્રિયાના નિષ્કર્ષ પછી અને પસંદ કરેલી વીમા કંપનીના ઓન-બોર્ડિંગ પછી જ આ યોજના જમીન પર લાગુ કરવામાં આવે પછી જ યોજનાની સફળતાનું મૂલ્યાંકન કરી શકાય છે.
સુવર્ણ ચતુર્ભુજ પંથના ચારેય વિભાગ એટલે કે દિલ્હી-મુંબઈ, મુંબઈ-ચેન્નઈ, ચેન્નાઈ-કોલકાતા અને કોલકાતા-દિલ્હી પર કેશલેસ સારવાર સુવિધા માટેના ટેન્ડર IRDAI સાથે નોંધાયેલ વીમા કંપનીઓ પાસેથી મંગાવવામાં આવ્યા છે અથવા કેન્દ્રીય કાયદા દ્વારા વીમો લેવા માટે સક્ષમ છે જે છેલ્લા 3 વર્ષમાં 85% કરતા ઓછો ન હોવાનો દાવો પતાવટ ગુણોત્તર ધરાવતા ઓછામાં ઓછા છેલ્લા 5 વર્ષથી સંબંધિત પ્રવૃત્તિઓ માટે પાયલોટ સ્કીમના અમલીકરણમાંથી મળેલી શીખોના આધારે, તેને અન્ય રાષ્ટ્રીય ધોરીમાર્ગો પર પણ વિસ્તારવામાં આવી શકે છે.
આ માહિતી કેન્દ્રીય માર્ગ પરિવહન અને રાજમાર્ગ મંત્રી શ્રી નીતિન ગડકરીએ લોકસભામાં એક લેખિત જવાબમાં આપી હતી.
SD/GP/MR
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(Visitor Counter : 147
પ્રધાનમંત્રીનું કાર્યાલય
પ્રધાનમંત્રી શ્રીએ બસ્તીમાં ડિજિટલ લાઇબ્રેરી પહેલની પ્રશંસા કરી
પ્રધાનમંત્રીએ કહ્યું કે બસ્તી ઉત્તર પ્રદેશમાં ડિજિટલ લાઇબ્રેરી પહેલ સ્પર્ધાત્મક પરીક્ષાઓમાં ભાગ લેનારા ઉમેદવારોને મોટો લાભ આપશે.
શ્રી મોદી બસ્તીથી સંસદસભ્ય શ્રી હરીશ દ્વિવેદીના ટ્વીટ પર પ્રતિક્રિયા આપી રહ્યા હતા.
પ્રધાનમંત્રીએ ટ્વીટ કર્યું:
"शानदार पहल! युवाओं और प्रतियोगी परीक्षाओं में शामिल होने वालों के लिए बस्ती की यह डिजिटल लाइब्रेरी बहुत फायदेमंद साबित होने वाली है।"
YP/GP/JD
(
સ્વાસ્થ્ય અને પરિવાર કલ્યાણ મંત્રાલય
ભારત અને મ્યાનમાર વચ્ચે આરોગ્ય સંશોધન ક્ષેત્રે સમજૂતીના કરારને કેબિનેટની મંજૂરી
પ્રધાનમંત્રી શ્રી નરેન્દ્ર મોદીના અધ્યક્ષસ્થાને મળેલી કેબિનેટની બેઠકમાં ઈન્ડીયન કાઉન્સિલ ઓફ મેડિકલ રિસર્ચ , ભારત અને ડિપાર્ટમેન્ટ ઓફ મેડિકલ રિસર્ચ , આરોગ્ય અને રમત મંત્રાલય, મ્યાનમાર વચ્ચે, નવી દિલ્હી ખાતે ફેબ્રુઆરી, 2020માં હસ્તાક્ષર કરાયેલા સમજૂતીના કરાર  નું મૂલ્યાંકન કરવામાં આવ્યુ હતું.
આ સમજૂતીના કરારનો ઉદ્દેશ આરોગ્ય ક્ષેત્રે પરસ્પરનાં સંશોધનના વિષયો બાબતે સંબંધોનું નિર્માણ કરવાનો છે. એના મહત્વના ઉદ્દેશો નીચે મુજબ છેઃ
 ચેપી રોગોની નાબૂદી .
 ઉભરતા અને વાયરલ ચેપ માટે નેટવર્ક પ્લેટફોર્મ વિકસાવવું.
 સંશોધન પધ્ધતિઓ, વ્યવસ્થાપન, ક્લિનિકલ ટ્રાયલ્સ, નીતિગત બાબતે વગેરે અંગે તાલિમ/ ક્ષમતા નિર્માણ.
 નિયમનલક્ષી વ્યવસ્થામાં સંવાદિતા.
વર્કશોપ્સ/ બેઠકો અને સંશોધન યોજનાઓ અંગેનો નિર્ણય જે તે સમયે ઉપલબ્ધ ભંડોળના આધારે નક્કી કરવામાં આવશે. પક્ષકારો એક જોઈન્ટ વર્કિંગ ગ્રુપ ની સ્થાપના કરશે, જેમાં દરેક સંસ્થામાં ડેલિગેટ્સનો સમાવેશ કરાશે. જોઈન્ટ વર્કિંગ ગ્રુપના સભ્યોની બેઠકો ભારત અને મ્યાનમારમાં વૈકલ્પિક રીતે યોજાશે. તેમના વિઝા એન્ટ્રી, નિવાસ, દૈનિક ભથ્થું, આરોગ્ય વીમો, સ્થાનિક પરિવહન ખર્ચ, મોકલનાર પક્ષ ભોગવશે, જ્યારે જોઈન્ટ વર્કિંગ ગ્રુપની બેઠકોનો સંસ્થાકિય ખર્ચ યજમાન પક્ષ ભોગવશે.
SD/GP/JD
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(Visitor Counter : 147